
Tapaus  Helsingissä  nykyaikaan. 


Näyttämö. 


Ruokasali  kauppaneuvoksettaren  ja  hänen  poikansa  asun- 
nossa. Vasemmalla  kaksi  ovea,  samoin  ovi  perällä.  Oikealla 
akkuna.  Keskellä  suurehko  pöytä,  jolle  on  katettu  kahvi- 
aamiainen  kahta  htnkeä  varten.  Pöydällä  soittokello. 

Lattialla  näkyy  majurin  univormunuttu  sekä  viereisellä 
tuolilla  huolimattomasti  heitettynä  joitakin  muita  puvun  osia. 

Oikea  ja  vasen  yleisön  puolelta  katsoen. 

Kirkas  syksyinen  aamupäivä. 

Väliverhon  auetessa  näyttämö  tyhjä. 

JUSSI 

(Tulee  perältä  ja  huomatessaan  huolimattomasti  viskatut 
vaatteet  jää  seisomaan  hämmästyneenä.)  No,  voi  sininen 
pukki!  Majurin  paras  univormunuttu  permannolla  —  ja 
housut  roikkumassa  tuolilla  valmiina  putoamaan  siihen 
viereen!  —  Juu  —  tietysti  housut  aina  pyrkivät  takin 
perään  —  selvä  se!  —  (Katsoo  vasemmalle  takimmaiseen 
oveen  päin.)  —  Olisipa  nyt  rouva  kauppaneuvoksetar  en- 
nättänyt tämän  nähdä,  niin  jopa  olisi  herra  majuri  taas 
saanut  toria!  —  (Nostaa  nutun  lattialta  ja  haistelee  sitä. 
Hänen  suunsa  menee  irvistävään  mareeseen.)  —  Aa-ii! 
Naisväen  pihkan  tuoksua!  —  (Haisttlee  nuttua.)  —  Kyl- 
läpä haiseekin  hyvältä  ja  —  väkevältä!  —  On  niillä  nai- 
silla ne  salvansa  ja  voiteensa,  joilla  saavat  itsensä  lemua- 
maan suloiselta  ja  —  ja  tykövetävältä!  Mistähän  mar- 
joista niitä  kaikkia  tuoksuvesiä  mahdetaan  valmistaakaan 

—  ties  häntä!  Enpä  sentään  nuuski  liikaa  —  voi 

piankin  nousta  tottumattoman  päähän.  —  Juu,  kyllä 
tämmöisestä  lemusta  vaan  tavallinen  mies  humalaan  tu- 
lee,  se  on  varma.  Jo  minuakin  panee  ihan  laulattamaan. 


—  (Hyräilee.)  —  Tilu-lilu-lii-tilu-lilu-lii.  —  (Pelästyy  ja 
vilkaisee  taas  takimmaiseen  oveen  päin.)  —  Ai  sininen 
pukki,  rouva  kauppaneuvoksetar  saattaa  kuulla!  Var- 
masti hän  jo  on  valveilla  —  voi  koska  tahansa  ilmestyä 
tuosta  ovesta.  Täytyykin  kiireesti  korjata  pois  nämä  ma- 
jurin vaatteet.  (Kokoo  vaatteet  käsivarrelleen.)  —  Herra 
majuri  on  tainnut  olla  vähän  pliirussa,  koska  taas  on  näin 
kaikki  viskellyt  huiskin  häiskin  —  se  on  aina  selvä  merkki. 
Ja  aamupuoleenhan  ne  tanssiaiset  kestivätkin.  Mahtoi 
siellä  olla  humua.  —  (Huokaisten.)  —  ja  makosia  juomia  — 
(Huokaisten  entistä  syvempään.)  —  ja  lemmon  kauniita 
naisia!  —  Ohho  —  juu-juu  voi  sininen  pukki  sentään 

—  kun  toisilla  on  ja  toisilla  ei  —  tarkoitan  etupäässä  niitä 
kauniita  naisia!  —  (Säpsähtää  äkkiä.)  —  Mitä  —  majuri 
kuuluu  jo  yskivän  —  siis  valveilla  hänkin!  —  (Vilkaisee 
pöytään.)  —  Siinäpä  tuo  kahvi  jo  näkyy  odottavankin. 
(Menee  ja  koputtaa  varovaisesti  lähinnä  ramppia  olevalle 
ovelle.) 

MAJURI 

(Sisältä,  äkäisesti.)   Kuka  siellä? 

JUSSI 

Jussi  —  vaan. 

MAJURI 

Tule  sisään! 

JUSSI 

(Menee  sisään  huoneeseen,  josta  kohta  alkaa  kuulua 
puhetta.  Hän  palaa  pian.  Ovessa  tullessaan.)  Juu,  juu, 
herra  majuri  —  ymmärrän,  herra  majuri!  —  (Sulkee  oven 
jälkeensä.  Itsekseen  naureskellen.)  —  Kylläpä  majuri 
näytti  tänä  aamuna  siltä  kuin  olisi  oikein  tuntuvasti  hais- 
tellut naisväen  väkeviä  lemuja.  Majurin  koko  huonekin 
lemusi  samalta  mirhalta  ja  pyhältä  savulta.  Aika  riivat- 
tua se  vain  on  tarttumaan.  —  (Haistelee  käsiään.)  — Ei- 
kös vain  jo  minunkin  kourani  lemua  hienolta!  Painanpa 
käteni  keittiössä  Marin  turpaan,  niin  jo  ihmettelee  —  he, 
he.  —  (Kuuluu  ovikellon  kilinää.)  Ahaa  —  varmaankin 
posteljooni!  Hän  tuo  usein  meidän  majurille  kirjeitä, 
jotka  lemuavat  samansorttisesti  kuin  majurin  vaatteet, 
silloin  kun  majuri  palaa  tanssiaisista.  —  (Menee  eteiseen, 

josta  palaa  hetimiten  kädessään  pari  sanomalehteä  ja  kirje.) 
—  Kirje  —  majurille.  (Nuuskii  sitä.)  —  Eikös  lempo  — 
tuoksuu  kuin  tuoksuukin  —  he,  he,  he!  Ja  niin  pikkuista 
ja  sievää  käsialaa  kuin  varpusen  kynnellä  kirjoitettua! 
Hi,  hi,  hi.  Tältä  samalta  lähettäjältä  saapuu  majurille 
tuoksuva  kirje  melkein  joka  viikko  —  samalta,  juu,  kyllä 
minä  jo  tämän  tunnen.    (Naureksii.)  —  Tämä  meidän 

herra  majuri  on  aika  —  naismaakari  on  se!  Mutta 

ei  olekaan  ollenkaan  ihme,  että  neitoset  —  ja  kai  maar 
rouvasihmisetkin  —  tykkäävät  hänestä  niin  että  tutisevat, 
sillä  onhan  majuri  rykmentin  komein  ja  hienoin  upseeri  — 
ja  muutenkin  niin  rehti  ja  veikeä  mies  —  ihan  kuin  miehen 
tuleekin.  —  Entäs  lisäksi,  kun  majurilla  on  rahaa  —  ra- 
haa! —  Yksistään  jo  sekin  seikka  panee  naiset  ajamaan  rii- 
puttimiinsa  tuoksuvesiä  miellyttääkseen  häntä.  —  (Katse- 
lee tarkkaan  saapunutta  kirjettä.)  —  Tämmöisen  p  reivi  n 
saavuttua  majuri  tavallisesti  jo  heti  samana  päivänä  lä- 
hettää minut  viemään  postikonttoriin  rahakirjeen.  — 
(Miettien.)  —  Mitäs  se  oikeastaan  mahtaa  merkitä?  On- 
kohan niiden  tuoksuvien  mamsellien  joukossa  joku  köy- 
häkin, jota  majurin  tulee  sääli,  hänellä  kun  on  niin  hyvä 
sydän.  Aivan  varmaan  majuri  auttaa  heistä  jotakuta.  — 
Niin,  mahtaa  naisilta  kulua  julmasti  yksistään  haisuve- 
siinkin! 

KAUPPANEUVOKSETAR 
(Tulee  sisään  taaempana  olevasta  sivuovesta  ja  huomaa 
Jussin  kääntelevän  ja  tarkastelevan  kirjettä.)    No,  mitä 
Jussilla  on  siinä  tekeillä? 

JUSSI 

(Vähän  hämmästyen.)  Mi-minä  vi-vien  he-herra  ma- 
majurille  po-postia. 

KAUPPANEUVOKSETAR 
Vai  viet  sinä  majurille  postia!  Minusta  sinä  parhaillaan 
tyydytät  tuota  ainaista,  ihan  anteeksiantamatonta  uteliai- 
suuttasi. Ja  ellet  sinä  sitä  jätä  

JUSSI 

(Lyöden  sotilaallisesti  kantapäänsä  yhteen.)    Minä  jä- 


tän,  rouva  kauppaneuvoksetar,  —  juu,  ininä  jätän  sen 
tällä  minuutilla. 

KAUPPANEUVOKSETAR 
(Hymyillen,  suopeammin.)    Kaikkein  ensin  sinä  nyt 
kuitenkin  jätät  minulle  sen  postin. 

JUSSI 

Ymmärrän,  rouva  kauppaneuvoksetar,  mutta  kai  minä 
sentään  vien  herra  majurin  postin  hänelle  itselleen? 

KAUPPANEUVOKSETAR 
Laske  vain  hänenkin  postinsa  tähän  pöydälle!  Hän  saa 
sen  saapuessaan  aamiaiselle.  —  On  kait  majuri  jo  noussut 
vuoteesta? 

JUSSI 

Varmasti,  rouva  kauppaneuvoksetar,  majuri  on  jo  aika 
päiviä  sitten  noussut  vuoteesta. 

KAUPPANEUVOKSETAR 
Mene  sanomaan  hänelle,  että  minä  odotan  häntä  kah- 
ville! 

JUSSI 

Kyllä,  rouva  kauppaneuvoksetar.  —  (Aikoo  lähteä 
majurin  huoneeseen  posti  yhäti  kädessään.) 

KAUPPANEUVOKSETAR 

(Ojentaa  kätensä.)  Posti? 

JUSSI 

(Unohdustaan  pelästyen.)  Saakeli,  rouva  kauppaneu  — 
—  a-anteeksi  —  tuota  —  niin,  anteeksi,  rouva  kauppa- 
neuvoksetar, että  unohdin  —  — ! 

KAUPPANEUVOKSETAR 
(Vakavasti  ja  painokkaasti.)    Jussi,  täällä  sisällä  ei 
kiroilla! 

JUSSI 

Ei,  ei  tietystikään,  rouva  kauppaneuvoksetar. 

KAUPPANEUVOKSETAR 
Muista  nyt  se  vasfedes. 

JUSSI 

Varmasti,  rouva  kauppaneuvoksetar.  (Kääntyy  ri- 
peästi ia  aikoo  jälleen  lähteä  postineen.) 

KAUPPANEUVOKSETAR 
(Miltei  huvitettuna.)  No? 

JUSSI 

(Pysähtyy.)  No? 

KAUPPANEUVOKSETAR 
(Osoittaa  sormellaan  Jussin  kainalossa  olevaa  postia.) 

JUSSI 

(Jo  suutahtaen  omalle  sekapäisyydelleen.)   Perr  ! 

KAUPPANEUVOKSETAR 
(Katsoo  Jussiin  ankarasti.) 

JUSSI 

(Heittää  kiireesti  postin  ruokapöydälle  ja  kiirehtii  va- 
semmalle.. Mennessään.)   Py-pyydän  a-anteeksi!  — 

(Puikahtaa  sisään  majurin  huoneeseen.) 

KAUPPANEUVOKSETAR 
(Yksin.)  Auttamaton  otus  —  muuten  rehellinen  ja 
kunnollinen  joka  tapauksessa!  Ja  poikaani  Ottoa  hän  pal- 
voo vallan  sokeasti!  Ehkä  Jussi-parka  siitä  vähitellen 
talttuu.  (Selailee  postia.)  —  Minulle  onkin  sanoma- 
lehtiä. (Aikoo  katsahtaa  tarkemmin  majurille  saapunee- 
seen kirjeeseen,  mutta  asettaakin  sen  hänen  lautasensa  viereen.) 
No,  enpä  sentään  tahdo  olla  yhtä  utelias  kuin  Jussi.  — 
(Istuutuu  pöydän  ääreen.)  —  Otto  lienee  joidenkin  tyttö- 
jen kanssa  kirjevaihdossa,  mutta  kovin  viattomina  ovat 
hänen  naissuhteensa  pysyneet  —  onneksi.  Hän  ei  tähän 
mennessä  ole  täydellä  todella  kiintynyt  ainoaankaan  tyt- 
töön. —  (Miettii.)  —  Ja  kuitenkin  on  elämäni  rakkain 

toivo  saada  nähdä  se  päivä,  jolloin  Otto  toisi  tänne  ko- 
tiin hyvän  ja  rakastavan  nuoren  puolison.  Milloinkahan  se 
tapahtuukaan?  (Majuri  tulee  huoneestaan  ja  Jussi  heti  hänen 
perässään. ) 

MAJURI 

(Menee  ja  suutelee  kauppaneuvoksettaan  kättä.)  Hy- 
vää huomenta,  rakas  äiti!  Ethän  vain  jo  ole  saanut  odot- 
taa minua? 


KAUPPANEUVOKSETAR 
En,  poikaseni,  tulin  juuri  vasta  itsekin.  —  Hyvää  nuo 
inenta  vain! 

MAJURI 

( Istuutuu  pöydän  ääreen.) 

KAUPPANEUVOKSETAR 
Saanko  kaataa  sinulle  kahvia? 


MAJURI 

Kyllä,  kiitos,  äiti! 

KAUPPANEUVOKSETAR 
(Kaataa  kahvia  molempien  kuppeihin.    Alkavat  juoda 
kahvia.)   No,  oliko  sinulla  hauskaa  eilen  illalla?  Ja  kes- 
tivätkö tanssiaiset  myöhään? 

MAJURI 

Kohtalaisen  hauskaa,  äiti.  —  En  tullut  katsoneeksi 
kelloa  palatessani  kotiin. 

KAUPPANEUVOKSETAR 
(Naurahtaa  suopeasti.)    Etpä  tietenkään!  (Nauravat 
molemmat. ) 

JUSSI 

( Joka  on  pysynyt  sivulla,  nauraa  höläyttää  hänkin  ly- 
hyesti, mutta  kuuluvasti.) 

MAJURI 

( Katsahdettuaan  ensin  hymyillen  äitiinsä,  Jussille.) 
Jussi,  mene  harjaamaan  ratsastussaappaani! 

KAUPPANEUVOKSETAR 
Sinun  hyvällä  Jussillasi  on  suuresti  taipumusta  uteliai- 
suuteen. 

MAJURI 

(Hyvänsuopeasti.)  Se  on  totta  —  mutta  ei  se  liene 
sentään  vallan  vaarallista. 

KAUPPANEUVOKSETAR 
Pidä  sentään  varalla,  Otto,  ettei  hän  tutkistele  kirjei- 
täsi! —  (Muistaa.)  —  Aivan  oikein,  siinähän  on  sinulle 
kirje  —  pöydänkulmalla. 

MAJURI 

(Huomaa  hieman  loitompana  pöydällä  olevan  kirjeen.) 
Vain  niin  —  kiitos!  —  (Keskeyttää  kahvinjuontinsa  ja  tart- 
tuu kirjeeseen.  Silmäillessään  osoitekirjoitusta  kavahtaa 
huomattavasti.  Aukaisee  kirjeen.) 

KAUPPANEUVOKSETAR 
(Hymyillen)  Onpa  sinulla  kiire  sitä  lukemaan!  Mistä 
se  kirje  on? 

MAJURI 

(Hieman  levottomana.)  Tämä  —  tämä  on  ulkomailta  — 
Ruotsista  —  eräältä  tuttavalta. 

KAUPPANEUVOKSETAR 
Niin,  niin,  en  tahdo  olla  utelias  —  mutta  säälin  kah- 
viasi —  se  ei  enää  ollut  varsin  kuumaa  muutenkaan. 
Etkö  nyt  ehtisi  lukea  kirjettäsi  vähän  myöhemminkin? 
Eihän  se  nyt  sentään  taida  olla  niin  polttavan  tärkeä! 

MAJURI 

(Lukee  kirjettä  hyvin  kiintyneesti.)  Tärkeä  —  kyllä 
tämä  on  tärkeä,  äiti.  —  (Äkkiä  kesken  lukemisen,  voi- 
matta hillitä  itseään.)  —  No,  siinä  sitä  nyt  ollaan  —  siinä 
nyt  ollaan!  —  (Nousee  hermostuneena  ja  alkaa  kävellä  edes- 
takaisin.) 

KAUPPANEUVOKSETAR 
(Vakavana.)   Hyvänen  aika,  Otto,  sinähän  teet  minut 
aivan  levottomaksi! 

.  MAJURI 

(Pysähtyen.)  Suo  anteeksi,  äiti,  että  häiritsen  aamu- 
rauhaasi  hermostuneisuudellani  —  mutta  en  todellakaan 
voinut  pidättää  itseäni. 

KAUPPANEUVOKSETAR 
Onko  se  jokin  salaisuus? 

MAJURI 

(Äkkiä  huudahtaen.)  Ei  mutta  —  jopa  minä  nyt  olen 
ollut  mahdoton  miehekseni  —  antanut  äkillisen  tuskastu- 
misen johdattaa  koko  jutun  ilmaisemiseen.  —  ( Itselleen 
kimmastuneena.)  —  Olenpa  todellakin  —  mikä  olen- 
kaan!   

KAUPPANEUVOKSETAR 
(Hyvin  kummastuneena.)   Juttu  —  tuskastuminen  — 
mitä  nyt  siis  oikeastaan  on  kyseessä?  —  Siis  kuitenkin  jo- 
kin salaisuus! 

MAJURI 

(Painuu  istumaan  väsähtäneenä.)  Nfiin,  nyt  minä  olen 
pussissa. 

KAUPPANEUVOKSETAR 
(Aikoen  nousta,  ilmeisesti  pahastuneena.)   Minun  puo- 
lestani saat  mielihyvin  pitää  salaisuutesi.   En  ole  ennen- 
kään pyrkinyt  utelemaan  sinun  asioitasi,  rakas  Otto. 

MAJURI 

(Onnettomana  ja  estäen  äitiään  lähtemästä  pöydästä.) 
Ei,  ei,  rakas  äiti,  sellaisesta  ei  nyt  puhettakaan!  Suo  an- 
teeksi —  olen  loukannut^  sinua  vallan  tahtomattani.  — 
(Äkkiä  huudahtaen.)  —  Äiti,  sinä,  joka  olet  niin  viisas  ja 
ymmärtäväinen,  sinä  varmaankin  voit  auttaa  minua! 
Äiti,  lupaathan  tehdä  parhaasi! 

KAUPPANEUVOKSETAR 
Mutta  enhän  edes  aavista,  mistä  on  kysymyskään. 

MAJURI 

Minä  kerron  sinulle  kaikki  -—  kaikki,  äiti. 

KAUPPANEUVOKSETAR 
Tiedäthän,  Otto,  että  kaikessa  tahdon  toimia  aina  si- 
nun parhaaksesi! 

MAJURI 

Tiedän,  tiedän,  äiti.  Ja  nyt  minä  teenkin  sinulle  erään 
synnintunnustuksen. 

KAUPPANEUVOKSETAR 
(Hämmästyen. )  Synnintunnustuksen? 

MAJURI 

Niin,  niin,  älä  nyt  säikähdä,  äiti!  Asia  ei  oikeastaan 
ole  paha.  Se  on  vain  seuraus  uhrautumishalustani.  Sellai- 
nenkin voi  joskus  johtaa  epämiellyttäviin  tilanteisiin. 
Tästä  minun  nyt  kuitenkin  on  jollain  tavoin  selviydyttävä. 

KAUPPANEUVOKSETAR 
No,  kuinka  asia  sitten  oikeastaan  on? 

MAJURI 

Varmaankin  muistat  hyvän  ystäväni  Kaarlo  Länsi- 
maan?   Hän  palveli  samassa  rykmentissä  kuin  minäkin. 

KAUPPANEUVOKSETAR 
Kyllä  muistan.  Hänet  ylennettiin  heti  vapaussodan  jäl- 
keen kapteeniksi.    Hänellä  oli  nuori,  kaunis  rouva,  joka 
kuoli  pari  vuotta  heidän  naimisiinmenonsa  jälkeen. 

MAJURI 

Ainoa  lapsi  tästä  avioliitosta  oli  tytär,  jonka  syntymä 
maksoi  äidin  elämän.  Heti  äidin  kuoleman  jälkeen  jätti 
ystäväni  tyttärensä  eräiden  sukulaisten  hoidettavaksi. 
Kun  tyttö  —  Anna  muuten  on  hänen  nimensä  —  oli  kol- 
men vuoden  vanha,  muuttivat  nämä  sukulaiset  Ruotsiin, 
saatuaan  siellä  periä  eräältä  vanhalta  sedältä,  joka  koko 
ikänsä  oli  asunut  Ruotsissa,  suuren  maatilan.  Länsimaan 
sukuhan  onkin  peräisin  Skänesta,  vaikka  yksi  haara  siitä 
on  täysin  suomalaistunut.  Nuo  sukulaiset  veivät  muka- 
naan pikku  Annan,  joka  onkin  koko  ikänsä  viettänyt  vie- 
raalla maalla.  —  Ystäväni  vietti  iloista  elämää  —  kuten 


14 


kai  sinäkin,  äiti,  muistat  —  ja  hyvin  harvoin  hän  ajatteli 
isänvelvollisuuksiaan.  Ja  koska  hänellä  ei  ollut  mitään 
rikkauksia  ja  minulla  taas  —  kiitos  sinulle  ja  isävainajalle! 
—  on  ollut  enemmänkin  kuin  tarpeeksi,  niin  tapahtui 
usein,  että  minä  hänen  puolestaan  lähetin  rahaa  Annalle. 

KAUPPANEUVOKSETAR 
Siinä  teit  oikein,  poikaseni! 

MAJURI 

Suuria  summia  ne  tosin  eivät  olleet,  sillä  ainakin  mi- 
nusta tuntui,  että  maksu  tuolle  perheelle  Annan  hoidosta 
oli  enemmän  vain  näennäinen.  He  pitivät  tytöstä  ja  ovat 
antaneet  hänelle  —  mikäli  olen  kuullut  —  oikein  hyvän 
kasvatuksen.  Hauskaa  on  myöskin,  ettei  Anna  ole  unoh- 
tanut äidinkieltään,  vaan  puhuu  ja  kirjoittaa  suomea 
vallan  sujuvasti.  Voin  näyttää  sinulle  muutamia  hänen 
kirjeitään. 

KAUPPANEUVOKSETAR 
No  niin  —  entä  sitten? 

MAJURI 

(Nauraen.)  Kaarlo  ja  minä  nimitimme  Annaa  »ystä- 
vyytemme tyttäreksi». 

KAUPPANEUVOKSETAR 
(Samoin  nauraen.)  Todellakin  sopiva  nimitys! 

MAJURI 

(Muuttuen  äkkiä  vakavaksi.)  Taitanet  muistaa,  rakas 
äiti,  että  Kaarlo  sitten  menetti  henkensä  eräässä  taiste- 
lussa Viron  vapaussodassa. 

KAUPPANEUVOKSETAR 
Muistan  varsin  hyvin.  Kerroithan  siitä  heti  palattuasi 
sieltä.  Ja  olihan  siitä  niihin  aikoihin  lehdissäkin. 

MAJURI 

Hän  kuoli  minun  syliini  ja  viimeisiksi  sanoikseen  hän 
melkein  rukoillen  pyysi  minua  ottamaan  hoitooni  hänen 

pikku  Annansa.  Lupasin  sen  hänelle  —  ja  lupaukseni  olen- 
kin pitänyt  niin  hyvin  kuin  olen  voinut. 

KAUPPANEUVOKSETAR 
Olen  oikein  iloinen  sinun  ritarillisesta  menettelystäsi, 
rakas  Otto.  —  (Liikutettuna.)  —  Niin  olisi  varmaan  isä- 
sikin tehnyt.   Te  olette  niin  samanlaiset! 

MAJURI 

(Tarttuen  äitinsä  käteen.)  Sen  uskon,  rakas  äiti.  (Het- 
ken äänettömyys.) 

KAUPPANEUVOKSETAR 
(Pyyhkien  nenäliinalla  silmiään.)    Kerrohan  edelleen! 

MAJURI 

Ystäväni  kuolemasta  on  nyt  kulunut  seitsemän  vuotta. 
Olen  lähettänyt  Annalle  avustusta  säännöllisesti.  Mutta 
kertaakaan  en  ole  häntä  nähnyt  eikä  Annalla  sitäpaitsi  ole 
edes  tietoa  isänsä  kuolemasta. 

KAUPPANEUVOKSETAR 
Siinä  olet  menetellyt  ajattelemattomasti. 

MAJURI 

Sen  myönnänkin.  Sitäpaitsi  ei  ole  koskaan  muistunut 
mieleeni,  että  tuosta  pienestä  tytöstä  kerran  tulisi  täysi- 
ikäinen  neitonen.  Yhtä  vähän  olen  tullut  ottaneeksi  huo- 
mioon, ettei  hän  ehkä  koko  ikäänsä  voisi  oleskella  noiden 
sukulaisten  luona.  Mutta  hekin  ovat  jättäneet  Annalle 
kertomatta  hänen  isänsä  kuolemasta.  Pyysin  heiltä  sitä, 
sen  jälkeen  kuin  jo  itse  olin  päästänyt  asian  menemään 
väärään  suuntaan. 

K  AUPPANEUVOKSETAR 
Anna  siis  luulee  isäkseen  sitä  henkilöä,  joka  säännölli- 
sesti lähettää  hänelle  rahaa? 

MAJURI 

(Raskaasti.)  Niin  —  niin  hän  luulee,  äiti.  Ja  seuraa- 


massa  on  vielä  pahempaakin  —  tässä  kirjeessä  hän  ilmoit- 
taa, että  hän  saapuu  »rakkaan  isänsä»  luokse.  —  (Nousee 
hermostuneena. )  —  Mitä  ihmettä  minun  pitää  tehdä  —  mitä 
ihmettä?  Sano  nyt  sinä,  äiti,  neuvo  minua! 

KAUPPANEUVOKSETAR 
Rauhoitu,  Otto,  olenhan  jo  antanut  lupaukseni! 

MAJURI 

(Rientää  puristamaan  äitinsä  kättä.)  Kiitos  —  kiitos, 
äiti!  Sinä  olet  sentään  kaikkein  paras  äiti  koko  maailmassa! 

KAUPPANEUVOKSETAR 
(Hymyillen.)  No,  no,  Otto,  en  ansaitse  liikoja  kiitok- 
sia minäkään.  —  Ja  mitä  nyt  tähän  asiaan  tulee,  niin  en 
moiti  sinua  muusta  kuin  siitä,  ettet  ole  sopivalla  tavalla 
ilmoittanut  Kaarlo-ystäväsi  tyttärelle  hänen  isänsä  kuo- 
lemasta. Ajattelemattomia  ovat  myöskin  olleet  ne  suku- 
laiset, jotka  suostuivat  pitämään  häntä  samassa  tietämät- 
tömyydessä vain  siksi,  että  sinä  muistit  sen  velvollisuutesi 
liian  myöhään. 

MAJURI 

Olet  aivan  oikeassa,  äiti  —  minä  ansaitsen  kelpo  nuh- 
teet. 

KAUPPANEUVOKSETAR 
Minä  puolestani  otan  nyt  hoitaakseni  asian  edelleen. 
Voit  olla  aivan  huoletta. 

MAJURI 

(Hyvin  iloisena.)  No,  nyt  on  kaikki  hyvin  jälleen  — 
selviytyköön  sitten  asia  miten  hyvänsä.  Sinä,  äiti,  löydät 
varmasti  parhaimman  tien. 

KAUPPANEUVOKSETAR 
Lapsi' parka  —  tyttö  rukka,  meidän  on  tietysti  otet- 
tava hänet  luoksemme,  etkä  sinä  puolestasi  enää  saa  lyödä 
laimin  niitä  tehtäviä,  jotka  ystävällesi  antamasi  lupauksen 
mukaan  sinulle  kuuluvat. 

MAJURI 

Minä  teen  niitä  käsket,  äiti,  —  pääasia  vain,  että  si- 
nulla nyt  ovat  ohjat  käsissäsi.  —  (Nauraen.)  —  Minä  olen 
paljon  turvallisemmalla  mielellä  silloin  kun  minua  ohja- 
taan, kuin  silloin,  kun  minun  itse  pitää  olla  ohjaksissa.  — 
(Havahtaa  äkkiä.)  —  Mutta,  hyvänen  aika,  jätinhän  ko- 
konaan lukematta  kirjeen  lopun,  jossa  Anna  ilmoittaa 
ajasta,  jolloin  hän  saapuu.  —  (Ottaa  kirjeen  pöydältä  ja 
alkaa  uudelleen  lukea  sitä.  Huudahtaa  hämmästyneenä.)  — 

Äiti,  äiti,  hän  on  täällä  jo  tuossa  tuokiossa  voi  hyvä 

Jumala! 

KAUPPANEUVOKSETAR 
(Nousee.)  Milloin  hän  sitten  ilmoittaa  saapuvansa? 

MAJURI 

(Lukee.)   »  Siis,  rakas  isä,  minä  lennän  luoksesi 

maanantaina,  tämän  kuun  12  päivänä,  heti  aamupäivä- 
junan  sinne  saavuttua.  »  (  Kauppaneuvoksettanne.)  — 

Tänään  on  se  päivä  kirje  on  varmaan  viipynyt  jos- 
sain matkalla  (Vilkaisee  taskukello  aan.)  ja 

—  ja  kello  —  no,  tuhat  tulimmaista,  sehän  on  jo  1 1  —  muu- 
tamia minuutteja  ylikin  hänhän  voi  olla  täällä  minä 

siunaaman  hetkenä  tahansa! 

KAUPPANEUVOKSETAR 
(Huolestuneena.)  Eikä  kukaan  ole  edes  asemalla  häntä 
vastassa! 

MAJURI 

Oh,  kirjeistään  päättäen  on  Anna  reipas  ja  neuvokas 
tyttö,  kyllä  hän  löytää  »isänsä»  luo  omin  neuvoinsakin. 

KAUPPANEUVOKSETAR  . 
Minä  menen  nyt  järjestämään  yhtä  ja  toista  hänen  tu- 
loaan varten  —  jää  sinä,  Otto,  tänne  odottamaan  hänen 
saapumistaan!  Ole  vain  aivan  rauhallinen,  poikaseni,  ja 
juttele  ystävällisesti  »tyttäresi»  kanssa  joistakin  tavalli- 
sista asioista  —  minä  kyllä  sitten  selvitän  sen  tärkeimmän 
puolen.  —  Näkemiin,  Otto! 

Hän  nai  tyttärensä  —  2 

MAJURI 

Näkemiin,  äiti,  ja  kiitos  sinulle  jo  ennakolta  kaikesta! 
On  kuin  raskas  kivi  olisi  pudonnut  pois  sydämeltäni. 

KAUPPANEUVOKSETAR 

(Menee  sisään  takimmaisesta  sivuovesta.) 

MAJURI 

(Kävellen  edestakaisin.)  Hm  —  soma  juttu  —  kerras- 
saan soma  juttu!  —  Kaikenlaisiin  asioihin  tässä  täytyykin 
sekautua,  lempo  soikoon!  —  Minulla  tytär!  —  (Nauraa 
ääneensä.)  —  Ha,  ha,  ha  —  eipä  maailmassa  parempaa! 
Kylläpä  upseeritoverini  nauravat  katketakseen,  kun  ker- 
ron heille  tämän  merkillisen  historian.  No,  saadaanpa 

taloon  tästä  lähin  edes  vähän  enemmän  eloa  kuin  ennen  — 
ja  äiti-kultakin,  joka  aina  on  niin  yksin,  saa  itselleen  seu- 
ralaisen. Kunpa  nyt  Anna  vain  täyttäisi  kohtuulliset  vaa- 
timukset! Äidille  voi  todellakin  koitua  hänestä  paljon  hyö- 
tyä, jos  Anna  näyttäytyy  johonkin  kelpaavansa  ja  jos  hä- 
net on  hyvin  kasvatettu.  —  (Ovikello  soi  kiivaasti  ja  heti 
sen  perästä  kuuluu  eteisestä  äänekästä  puhetta.  Pian  voi 
selvästi  eroittaa  Jussin  ja  jonkun  vieraan  naisäänen.) 

MAJURI 

(Kuuntelee.)  Mitä  —  ei  suinkaan  vain  ?  (Jär- 
jestelee kiireesti  pukuansa  ja  näyttää  hyvin  hermostuneelta.) 

—  Tuhat  tulimmaista  joku  nainen  siellä  ainakin  ! 

Olisikohan  se  jo  ? 

ANNA,  JUSSI  ja  KANTAJA 
(Tulevat  sisään  peräovesta.  ) 

ANNA 

(Nuori,  kaunis,  reipas  tyttö.  Hän  näyttää  hyvin  vilk- 
kaalta ja  rohkealta.  Kiihkeästi  ja  vaativasti,  huomaamatta 
Majuria.)  Saatte  luvan  päästää  minut  sisään  ilman 
muuta!  Minusta  ei  tarvitse  mennä  mitään  ilmoittamaan. 
Tahdon  hämmästyttää  isää  —  kuulitteko? 

JUSSI 

(Vastaan  tenäten.)  Mutta,  arvoisa  neiti,  tässä  on  nyt 

jokin  erehdys  —  ei  täällä  ole  ketään  »isää»,  kaikkein  vä- 
himmän neidin  isää. 

ANNA 

Sen  asian  minä  tiedän  paremmin  kuin  te!  —  (Kanta- 
jalle.) —  Laskekaa  vain  matkalaukku  siihen  ovipieleen! 
Kas  tässä  teille  palkka.  —  (Antaa  hänelle  rahan.)  —  Kii- 
tos vain  —  hyvästi! 

KANTAJA 

(Pois.) 

JUSSI 

Mutta  seitsemän  sinistä  pukkia,  neiti  on  ihan  varmasti 
tullut  väärään  taloon.  Ottakaa  nyt  vain  matkalaukkunne 
ja  etsikää  isäänne  muualta!  —  (Huutaa  kantajan  jälkeen.) 

—  Hei,  hei,  äijä,  tulkaa  ottamaan  tämän  neidin  hynttyyt, 
hän  on  vallan  väärässä!  

ANNA 

f  Nauraen.)  Minä  annan  sinulle  vasten  »hynttyä», 
ellet  nyt  jo  ala  olla  siivolla.  Tämä  on  minun  kotini! 

JUSSI 

(Purskahtaen  isoon  nauruun.)  Ha,  ha,  ha  —  he,  he,  he 

—  hy,  hy,  hy!  —  Kotinne!  —  Neiti  on  varmaan  se  uusi 
sisäpiika,  jota  odotetaan  saapuvaksi  tuonne  naapuriin, 
kamreerin  perheeseen  —  keittäjätär  mainitsi  siitä  tänään 
aamulla  —  eikös  niin  olekin? 

ANNA 

(Työntää  Jussin  navakasti  syrjään.)  Mars  matkaasi, 
pöllöpää!  Ja  jätä  nyt  minut  rauhaan!  —  (Kääntyy  ja 
huomaa  majurin,  joka  on  hieman  lähestynyt,  aikoen  sekaan- 
tua asiaan.)  —  Ai  —  hyvää  päivää  —  suokaa  anteeksi  — 
saanko  luvan  kysyä  ? 

JUSSI 

(Rientää  väliin.)  Herra  majuri,  tämä  hullu  likka  sa- 
noo, että  tämä  on  hänen  kotinsa  

MAJURI 

(Kumartaen  kohteliaasti.)  Oletteko  te  neiti  Anna 
Länsimaa? 


20 


ANNA 

(Hieman  niiaten.)  Kyllä  olen.  Mutta  saanko  luvan 
kysyä,  missä  saisin  tavata  majuri  Valkolinnan? 

MAJURI 

(Kuten  edellä.)  Minä  se  olen. 

ANNA 

(Riemastuu  sanomattomasti  ja  syöksyy  hänen  syliinsä, 
huudahtaa.)  Isä  —  isä  —  rakas,  rakas,  isä! 

JUSSI 

( Ällistyneenä.)  No,  nyt  on  perskale!  

ANNA 

(Kiihkeästi.)  Vihdoinkin,  rakas  isä,  vihdoin  olen  luo- 
nasi! Sinä  rakas,  hyvä,  paha  isä,  joka  näin  kauan  olet 
antanut  minun  pitää  vierasta  nimeä  {Iloisen  onnel- 
lisena) —  —  paha,  paha  isä,  joka  et  edes  ole  lähettänyt 
minulle  valokuvaasikaan  —  —  ja  ne,  joiden  luona  olen 
ollut  ja  kasvanut,  ovat  kieltäneet  minuakin  lähettämästä 
sinulle  omaani  sanoen,  että  on  odotettava,  kunhan  kaikki 
asiat  selviävät.  —  Ja  nyt,  nythän  ne  selviävät  —  vihdoin- 
kin —  eikö  totta,  rakas,  rakas  isä! 

MAJURI 

(Takeltaen  hämmentyneenä.)  Ky-kyllä  —  ky-kyllä  

ne  se-selviävät  

ANNA 

Minun  koko  elämäni  on  ollut  niin  merkillistä  ja  sala- 
peräistä.  Minun  on  ollut  niin  vaikeata  ymmärtää  sinun 

menettelyäsi  mutta  tietysti  sinulla  on  ollut  siihen 

painavat  syyt,  jotka  sinä  kaikki  kerrot  minulle  myöhem- 
min —  niinhän,  rakas,  oma,  kulta  isä? 

MAJURI 

(Tietämättä  mitä  sanoisi  ja  tekisi.)  Ni-niin  —  ni-niin  — . 
ANNA 

(Yhä  riippuen  majurin  kaulassa.)  Ja  saanhan  minä 
nyt  jäädä  luoksesi  ainaiseksi  —  saanhan? 

MAJURI 
Ti-tietysti  saat.  

ANNA 

f  Irtautuen  hänestä.)  Isä,  miksi  sinä  näytät  niin  omi- 
tuiselta? Etkö  sinä  rakastakaan  minua  —  —  isä  kulta, 
etkö  rakasta  omaa  pikku  Annaasi? 

MAJURI 

Ra-rakastan  —  ko-vasti  pa-paljon  . 

ANNA 

(Nauraen.)  »Kovasti  paljon!»  Ihanko  totta?  —  (Len- 
tää uudelleen  syleilemään  majuria.)  —  Voi,  kuinka  minä 
nyt  olen  onnellinen  —  niin  »kovasti»  onnellinen!  —  (Muis- 
taen äkkiä  kääntyy  osoittamaan  Jussia.)  —  Tuo  tuhma  sota- 
mies ei  tahtonut  laskea  minua  sisään  —  hän  varmaankin 
on  palvelijasi.  Sano  nyt  hänelle,  että  olen  tyttäresi  ja 
kuulun  tähän  taloon!  —  (Jussille.)  —  Kuule  nyt,  hölmö 
solttu,  kun  herra  isäntäsi  sanoo  sinulle! 

MAJURI 

Jussi,  kyllä  tämä  neiti  on  —  on  minun  —  tyttäreni. 
JUSSI 

(Tehden  kunniaa  kuin  taivaasta  pudonneena.)  Jumala 
varjelkoon,  herra  majuri!  —  Mutta,  suokaa  anteeksi,  herra 
majuri,  saako  sen  asian  sanoa  muillekin? 

ANNA 

(Purskahtaen  helakkaan  nauruun.)  Mene  nyt  mäkeen 
kysymyksinesi,  tuhma  sotamies,  —  tietysti  sen  saa  sanoa 
kaikille  ihmisille  —  eikö  totta,  rakas  isä? 

MAJURI 
Saa  —  saa  —  tietysti. 

JUSSI 

Pyydän  kysyä,  onko  herra  majurilla  mitään  muuta 
käskettävää? 

ANNA 

(Ehättäen)  On  kyllä  —  että  saat  mennä  tiehesi  — 
mars!  —  (Majurille  veitikkamaisesti.)  —  Eikö  niin,  isä  — 

(Kovemmin)  —  mars  ? 

MAJURI 

(Ällistyneenä.)  Niin  niin  —  aivan  niin  —  (ärjäisee 
Jussille )  —  mars! 

JUSSI 

(Hätkähtää  epätavallista  koti  komennusta,  tekee  soti- 
laallisen käännöksen  ja  marssii  eteisen  kautta  pois.) 


ANNA 

(Nauraa  ääneensä.)  Mainiota  mainiota!  —  (Al- 
kaa katsella  ympärilleen.)  —  Ja  tämä  on  siis  sinun  kotisi  — 
ja  minun!  —  (Huomaa  katetun  ruokapöydän.)  —  Siinähän 
on  katettu  kahdelle.  —  Rakas  isä,  oletko  sinä  naimisissa? 
Onko  minulla  äitipuoli?  Oma  äitinihän  kuoli  heti  minun 
syntymäni  jälkeen  —  on  minulle  kerrottu.  —  Isä,  oletko 
sinä  naimisissa? 

MAJURI 

Ee-en. 

ANNA 

No,  kuka  sitten  syö  kanssasi? 


MAJURI 

Kukako  syö  kanssani?  —  Niin  —  hm  —  taloudenhoita- 
jattareni  aterioi  tavallisesti  silloin  kuin  minäkin. 


ANNA 

Oi,  minusta  onkin  hauskempaa,  ettet  ole  mennyt  uusiin 
naimisiin. 

MAJURI 

(Itsekseen  syrjään.)  Kuinka  miellyttävä  —  kuinka  su- 
loinen, hurmaava! 

ANNA 

Rakas  isä,  minun  täytyy  tehdä  sinulle  nTuuan  tunnus- 
tus: minun  on  aivan  hirveä  nälkä. 

MAJURI 

(Havahtuen.)  Jumalan  tähden,  syökää,  neiti,  syökää  — 
siinähän  on  aamiainen  katettuna! 

ANNA 

(Hämmästyen.)  Hyvänen  aika,  isä,  miksi  sinä  teitit- 
telet  minua  —  omaa  lastasi? 

MAJURI 

( Ihmeissään.)  Te-teitittelinkö  minä?  Tuhat  tu- 

limmaista  —  anteeksi  —  hm  se  tapahtui  erehdyk- 
sessä. — 

ANNA 

(Hilpeästi.)  Niin,  tietysti,  sinä  olet  vähän  tottumaton 
isäksi  —  eikö  totta,  isä? 

MAJURI 

(Vapautuneesti.)  Aivan  oikein,  kovasti  tottumaton! 
ANNA 

»Kovasti»  —  »kovasti»  !  —  No  niin,  alanpa  siis 

popsia!  —  ( Istuutuu  pöydän  ääreen  ja  alkaa  syödä  suurella 
halulla.) 

MAJURI 

(Katsellen  häntä  sivulta.)  Ihastuttava,  hurmaava  olento 
 voi  herra  jumala!  Nyt  minä  olen  rakastunut. 

ANNA 

(Syödessään.)  Kuulehan,  isäukko,  minä  tunnen  it- 
seni niin  vapaaksi  sinun  seurassasi.  Tuntuu  aivan  kuin 
olisimme  aina  olleet  yhdessä.  Ja  minä  pidän  sinusta  niin 
hurjasti!  Sinä  olet  niin  hauskan  ja  hienon  näköinen!  Minä 
olen  sinusta  »kovasti»  ylpeä.  Pidäthän  sinäkin  minusta, 
pikkuruisen? 

MAJURI 

(Äkkiä  kiihkeästi.)  Pidän,  pidän  sinusta  vallan  jul- 
masti! 

ANNA 

(Hypähtää  pöydän  äärestä  majurin  kaulaan.)  Voi,  voi, 


voi,  kun  minä  nyt  olen  onnellinen!  Sinä  olet  kerrassaan 
ihana  isäukko! 

MAJURI 

(Syleillen  häntä.)  Ja  sinä  olet  niin  rakastettava  ja 
hurmaava  tyttö! 

ANNA 

Minun  sydämeni  ihan  sulaa  riemusta! 

MAJURI 

Minun  sydämeni  on  jo  kokonaan  sulanut! 

ANNA 

Heipparallaa  —  meille  sitä  vasta  alkaakin  lysti  elämä 

—  sinulle  ja  minulle! 

MAJURI 

Alkaa,  alkaa! 

ANNA 

(Joka  on  vierähtänyt  hänen  polvelleen.)  Enkös  minä 
olekin  köykäinen  —  kuin  höyhen?  Mutta  kyllä  minulla 
silti  on  voimaakin.  Annahan  kun  puristan  sinua!  (Kier- 
tää käsivartensa  majurin  kaulaan  ja  puristaa  häntä  rajusti.) 

—  Näin  —  näin! 

JUSSI 

(Tulee  peräovesta  ja  jää  seisomaan  ällistyneenä.  Puo- 
leksi itsekseen.)   Herra  jumala  —  ihan  ruokasalissa  

jospa  nyt  kauppaneuvoksetar  sattuisi  tulemaan  ja  näkisi 
tuon  pelin  ! 

MAJURI 

(Huomaa  Jussin  ja  ärjäisee  häiritsemisestä  kimmastu- 
neena.) Mars  — ! 

JUSSI 

(Hätäisesti  ja  varoittaen.)  Herra  majuri  kauppa- 
neuvoksetar  ! 


MAJURI 

(Kovemmin.)  Mars  —  mars!  — 


ANNA 

( Ilakoiden.)  Mainiota  —  mainiota!  (Syleilevät  kiih- 
keästi.) 

ANNA 

(Äkkiä  vilkkaaseen  tapaansa.)  Ai  niin,  isäukko,  olinpa 
aivan  unohtaa  —  minulla  on  sinulle  pari  lahjaakin!  —  (Rien- 
tää matkalaukkunsa  luo,  jonka  avaa  ja  ottaa  sieltä  esiin  pit- 
kän piipun  ja  tohvelit.)  —  Kas  tässä,  isäukko,  —  luulin 
sinua  paljon  vanhemmaksi  ja  siksi  ostin  sinulle  tuliaisiksi 
piipun.  Mutta  ei  sinulle  sovi  piippu  —  olet  liian  nuori  ja 
miellyttävä  polttelemaan  piippua!  Mutta  näitä  tohve- 
leita  ainakin  voit  kävttää.  —  (Vie  hänelle  piipun  ja  toh- 
velit) 

MAJURI 

(Katsellen  sieviä  tohveleita.)  Oletko  itse  ommellut 
nämä  kauniit  koristeet? 

ANNA 

Tietysti  —  jok'ainoan  piston. 

MAJURI 
Noilla  pienillä,  sievillä  käsilläsi? 

ANNA 

(Vähän  ujostellen.)  Ovatko  käteni  sinusta  sievät? 
MAJURI 

Hurmaavat.  —  (Suutelee  Annan  käsiä.) 

ANNA 

Isä,  kuulehan! 

MAJURI 

No? 

ANNA 

En  ole  koskaan  nähnyt  oman  äitini  kuvaa.  On  kai  si- 
nulla jäljellä  valokuva  hänestä? 

MAJURI 

(Vähän  hämmentyen,  miettien,  sitten  äkkiä.)  On  — 
tottakai  minulla  on. 

ANNA 

Etkö  tahtoisi  olla  kiltti  ja  näyttää  sitä  minulle? 

MAJURI 

Mielelläni.  Odotahan,  minä  käyn  noutamassa.  — 
nee  huoneeseensa.) 

ANNA 

(Huutaa  hänen  jälkeensä.)  Tule  pian  takaisin,  isäukko! 

MAJURI 

(Mennessään.)  Heti,  heti. 

ANNA 

(Yksin.)  Kotona,  kotona!  Oi,  kuinka  se  sana  on 
ihana!  Ja  minulla  on  niin  herttainen  ja  hyvä  isä.  Miten 
yksinäinen  ja  ikävä  elämäni  äkkiä  muodostuikaan  onnelli- 
seksi! Sen  jälkeen  kuin  pääsin  koulusta  en  ole  ajatellut 
mitään  muuta  kuin  sitä  hetkeä,  jolloin  pääsisin  oman 
isäni  luo.  Kun  ei  kuitenkaan  mitään  kutsua  kuulunut, 
niin  päätin  toteuttaa  rohkean  tuuman:  lähteä  tervehti- 
mään isää.  Minulle  annettu  rahapalkinto,  jonka  sain 
tyttökoulusta  päästötodistuksen  ohella,  riitti  juuri  pa- 
raiksi  matkarahoiksi.  Arvelin,  että  koska  hän  kerran  on 
oma  isäni,  niin  hänellä  ei  voi  olla  tuloani  vastaan. 
Ovathan  hänen  kirjeensä  aina  olleet  niin  helliä,  joskin  ly- 
hyitä, ja  välistä  minusta  tuntui  kuin  rakas  isäni  olisi  yleensä 
kovin  hajamielinen.  Kuvittelinkin  häntä  vanhaksi  ukon- 
känttyräksi.  Mutta  päinvastoin  

JUSSI 

(Tulee  perältä  varovaisesti  pälyillen.)  Mi-missä  on  he- 
herra  ma-majun?  —  — 

ANNA 

(Hyväntahtoisesti.)  Isä  palaa  kohta.  —  Nyt  saat  kyllä 
tulla  sisään,  jos  sinulla  on  täällä  jotain  tehtävää.  | 

JUSSI 

(Virnistäen.)  Isä?!  —  Neiti  taitaa  luulla  minua  aivan 
löylynlyömäksi? 

ANNA 

(Hilpeästi.)   Luvalla  sanoen,  rakas  Jussi,  minulla  on 

todellakin  syytä  luulla  vähän  sinne  päin  —  mutta  en  nyt 
sentään  vielä  näin  alussa  halua  lausua  lopullista  tuomio- 
tani. —  f  Nauraa.)  ,< 

j  JUSSI 

Alussa?  —  Aiotaanko  tätä  leikkiä  jatkaa  vielä  kauankin? 
ANNA, 

Nyt  en  ymmärrä  sinua,  Jussi.  I 
JUSSI 

(Hieman  turskisti.)  Kohta  neiti  ymmärtää  —  vallan 
vissi  sti. 

ANNA 

Mitä  koska  ?  Suoraan  sanoen,  Jussi,  sinä 

olet  ihan  pyöreä  arvoitus. 

JUSSI 

Kyllä  arvoitukset  ratkeavat,  jahka  armollinen  rouva 
aukaisee  oven. 

•  ANNA 
(Pelästyen.)   Kuka  rouva? 

JUSSI 

(Mahtipontisesti.)  Tämän  talon  rouva.  Hänen  kans- 
saan ei  olekaan  leikkimistä.  —  Herra  jumala  sentään, 
onko  majurikin  kokonaan  menettänyt  järkensä  —  kun  us- 
kaltaakin —  kotonaan! 

ANNA 

(Hämmentyen,  masentuen,  itsekseen.)  Hänellä  on  sit- 
tenkin rouva  hän  vain  ei  halunnut  sitä  heti  ilmoit- 
taa. —  Voi,  se  rouva  —  äitipuoleni  —  on  varmaankin 
ilkeä.  —  (Jussille  surkeana.)  —  Onko  rouva  kotona? 

JUSSI 

On  —  ja  tuossa  silmänräpäyksessä  hän  on  täällä. 
ANNA 

Onko  hän  hyvin  paha  ja  häijyluontoinen? 

JUSSI 

Sitä  en  juuri  tahdo  sanoa,  mutta  tätä  komentoa  hän  ei 
siedä,  siitä  neiti  voi  olla  varma. 

ANNA 

f  Itsekseen.)  Voi  minua  onnetonta  —  täällä  on  var- 
maan jo  paljon  puhuttu  minusta,  ja  hänen  rouvansa  ei 
tahdo  kuulla  minusta  mainittavankaan.  Sehän  on  niin 
tavallista.  Mitä  minä  nyt  teen? 

JUSSI 

(Kuullen  viimeisen  lauseen.)  Mitäkö  neiti  tekee?  Tar- 
vitseeko sitä  kysyäkään?  —  Kukahan  tässä  oikeastaan 
lopulta  lienee  löylynlyömä? 

ANNA 

Mutta,  taivaan  nimessä,  enhän  minä  ole  tehnyt  mitään 
pahaa! 

JUSSI 

Minä  sanon  nyt  neidille  selvästi,  että  rouva  ajaa  tei- 
dät pellolle,  heti  kun  hän  astuu  tänne  sisään. 

ANNA 

(Onnettomana.)  Oh  —  siis  niinkuin  arvasin! 
JUSSI 

(Hoputtaen.)  Lipettiin  nyt  vain  kiireesti,  arvoisa 
neiti.   —  (Pilkallisesti  kuin  kostoksi.)  —  mars,  mars! 

ANNA 

(Purskahtaa  itkuun.)   Kaikki  —  kaikki  on  mennyttä! 

KAUPPANEUVOKSETAR 
(Tulee  sisään  ja  huomatessaan  Annan  rientää  hänen 
luokseen  ystävällisenä,  ojennetuin  käsin.)  Täällähän  sinä  jo 
oletkin,  rakas  lapsi!  Eikä  Otto  edes  ole  tullut  minulle  il- 
moittamaan. Tuhannesti  tervetuloa,  tervetuloa!  —  (Sy- 
leilee häntä.)  —  Mutta  mitä  —  hyvänen  aika,  sinähän  itket! 
Mitä  on  tapahtunut?  Onko  sinulle  sattunut  jokin  onnet- 
tomuus? 

ANNA 

(Katsoo  häntä  ihmetellen  ja  ilahtuneena.)  Oi,  te  ette 
siis  työnnäkään  minua  luotanne!  Onko  tämä  totta?  Suot- 

teko  te  minulle  kodin  luonanne?  Tahdotteko  olla  minulle 
äiti? 

KAUPPANEUVOKSETAR 
(Hellästi.)    Niin  mielelläni  —  täydestä  sydämestäni, 
kaunis,  herttainen  tyttöseni! 

ANNA 

(Yhä  enemmän  kummastuksen  ja  riemun  valtaamana.) 
Nyt  en  usko  enää  silmiäni  enkä  korviani.  —  Sanokaa 
vielä  kerran  —  sanokaa,  että  tahdotte  ruveta  äidikseni! 

KAUPPANEUVOKSETAR 
Tahdon,  varmasti  tahdon  —  olen  valmis  jakamaan  sy- 
dämeni pojalleni  ja  sinulle. 

JUSSI 

( Joka  nyt  on  kuin  kysymysmerkki,  hiipii  peräovelle.) 
Nyt  ovat  kaikki  tulleet  hulluiksi  —  tai  sitten  minä  itse 
olen  ru  ti  hassu.   (P$is  perälle.) 

ANNA 

Onko  teillä  poikakin?  Oi,  sittenhän  minulla  on  velikin! 
—  Hyi  isää,  kun  ei  koskaan  ole  kirjoittanut  minulle  mitään 
veljestäni! 

KAUPPANEUVOKSETAR 
(Syrjään.)  Otto  on  siis  jättänyt  kaiken  selvityksen 
minun  tehtäväkseni.  —  No  niin,  lupasinhan  minä.  —  — 

ANNA 

Isä  ei  kertonut  teistäkään.  Kun  näin  pöydän  olevan 
katetun  kahdeile  ja  sen  vuoksi  kysyin,  onko  hän  naimi- 
sissa, hän  vastasi  kieltävästi  ja  sanoi,  että  hän  tavallisesti 
aterioi  taloudenhoitajattarensa  kanssa. 

KAUPPANEUVOKSETAR 

(Hymyillen,    syrjään.)     Sitä    poika  vekkulia!  

(Annalle.)  —  No,  mitä  muuten  pidät  isästäsi? 


ANNA 

( Ihastuneena.)    Hän  on  maailman  kaunein,  komein, 


hienoin  ja  herttaisin  mies  —  oi,  hän  on  oikea  mies-ihan- 
teeni! 

KAUPPANEUVOKSETAR 
Oho,  oho  —  todellako!  —  No,  entä  luuletko  isäsi  pitä- 
vän sinusta? 

ANNA 

(Hieman  kainosti.)  Hän  ylisti  minua  niin  että  vallan 
häpesin. 

KAUPPANEUVOKSETAR 

(Syrjään.)  Otto  —  Otto!  -Te  siis  olette  kaikin 

puolin  tyytyväiset  toisiinne? 

ANNA 

Oi,  meistä  tulee  onnellisin  isä  ja  tytär  mitä  maa  pääl- 
länsä kantaa. 

KAUPPANEUVOKSETAR 
(Syrjään.)   Nyt  on  jo  aika  selvittää  asia  —  muuten 
tässä  joudutaan  aivan  harhateille.  —  (Menee  ia  koput- 
taa majurin  ovelle).  —  Otto,  oletko  siellä? 

MAJURI 
(Sisältä.)  Kyllä,  äiti. 

KAUPPANEUVOKSETAR 
Tule  tänne  heti! 

MAJURI 

Äiti,  onko  asia  jo  selvä? 

KAUPPANEUVOKSETAR 
Tuossa  paikassa.  Sinua  tarvitaan  nyt  täällä. 

ANNA 

( Ihmeissään.)  Asia  selvä?  Mitä  hän  sillä  tarkoittaa  — 
mistä  asiasta  on  kysymys? 

MAJURI 

(Tulee  sisään.) 

KAUPPANEUVOKSETAR 
(Vakavana.)   Otto,  mitä  oletkaan  tehnyt?   Sinä  olet 

leikkinyt  kevytmielisesti  tuon  lapsiraukan  kanssa.  Se 
ehkä  tekee  hänen  jäämisensä  meidän  luoksemme  mahdot- 
tomaksi. 

ANNA 

(Hätäisenä.)  Minä  en  ymmärrä  mitään.  Nyt  on  kaikki 
minulle  aivan  käsittämätöntä.  —  (Vaipua  istumaan,  itkee 
ja  kätkee  kasvonsa  käsiinsä.)  —  Isä,  isä,  etkö  olekaan  pu- 
hunut minulle  totta? 

MAJURI 

(Menee  kiireesti  hänen  luokseen.)  Älä  itke,  Anna,  — 
sinulla  ei  ole  syytä  itkeä!  Sinä  jäät  luoksemme  —  kaikki 
tulee  hyväksi!  —  (Kauppaneuvoksettarelle.)  —  Äiti,  älä 
arvostele  minua  väärin!  Suo  minun  hyvittää  hänelle  si- 
ten kuin  sydämeni  parhaaksi  näkee!  Minä  huomaan  nyt, 
että  kohtalon  käsi  on  johtamassa  asiain  kulkua. 

KAUPPANEUVOKSETAR 
(Ystävällisesti.)  Näyttää  siltä  kuin  minun  osani  tässä 
näytelmässä  lupauksestani   huolimatta  jäisi   hyvin  mi- 
tättömäksi. 

ANNA 

(Kavahtaa  pystyyn,)  nyyhkien.)  Näytelmä!  Onko  tämä 
vain  näytelmä?  Oh,  en  tahdo  enää  tietää  mistään!  Anta- 
kaa minun  lähteä  pois.  —  (Aikoo  lähteä  ovelle  päin.) 

MAJURI 

(Pidättää  häntä.)  Anna,  voisimmeko  koskaan  erota  me, 
jotka  rakastamme  toisiamme?  Sillä  eikö  totta,  tyttöseni, 
rakkauden  siteethän  yhdistävät  meitä? 

ANNA 

(Pysähtyy,  kääntyy  ja  rientää  hänen  syliinsä.)  Isä  — 
rakas  isä! 

MAJURI 

Isä  tai  —  oma  rakastettusi,  eikö  ole  yhtä  hyvä,  kun- 
han vain  rakkaus  on  luja  ja  vilpitön. 

ANNA 

(Katsoo  häneen  ihmetellen.)  Mitä  sinä  sanot?  —  — 

KAUPPANEUVOKSETAR 
Nyt  minä  kaikessa  tapauksessa  tartun  asiaan  ja  ilmoi- 
tan Annalle  lyhyesti,  että  poikani  Otto  on  hänelle 
ollut  isän  sijainen.  —  Niin,  Anna,  oma  isäsi  kuoli  taiste- 
lussa, silloin  kun  sinä  vielä  olit  hyvin  nuori,  ja  isäsi  parhaana 
ystävänä  ja  hänen  viimeistä  tahtoaan  noudattaen  

MAJURI 

(Keskeyttäen  hänet  ja  jatkaen.)  minä  otin  sinut 

omakseni.  —  Anna,  tahdotko  siis  jäädä  tänne  ainaiseksi 

—  (osoittaen  äitiään)  —  hänen  tyttärekseen.ja  minun  

( Ml j emmin)  —  minun  pikku  vaimokseni? 

KAUPPANEUVOKSETAR 

(Liikutuksen  vallassa.)  Otto  Otto!  

ANNA 

(Tuijottaa  ensin,  ikäänkuin  täysin  käsittämättä,  vuoroon 
heitä  kumpaakin,  kunnes  heittäytyy  kauppaneuvoksettaren 
odottavaan  syliin.)  Äiti  —  äiti! 

KAUPPANEUVOKSETAR 
(Syleillen  häntä  hellästi.)  Oma,  rakas,  pikku  tyttäreni, 
sydämellisesti  tervetuloa  uuteen  kotiisi!  Tule  onnelliseksi 
täällä  —  ja  —  ja  —  tee  onnelliseksi  tuo  —  vallaton  poika! 

ANNA 

(Kohottautuu,  katsoo  majuria,  syöksyen  sitten  hänen  sy- 
leilyynsä.  Yhtä  aikaa  itkien  ja  nauraen,)   Isä  rakas, 

rakas  ! 

JUSSI 

(Hiipii  sisään  perältä  ja  jää  ovipieleen  katselemaan 
ylen  ällistyneenä. ) 

MAJURI 

Kaikki  on  nyt  parhaiten  näin,  oma,  pikku  morsiameni! 

KAUPPANEUVOKSETAR  • 
Mutta  nyt  me  kuitenkin  kerromme  Annalle  kaikki 
aivan  seikkaperäisesti! 

ANNA 

( Iloisena.)  Niin,  kertokaa,  kertokaa  —  joskin  pääasia 
onkin  minulle  jo  täysin  selvä. 

JUSSI 

(Itsekseen,  mutta  kuitenkin  kuuluvasti.)  Selvä!  Selvä 
pitäisi  minunkin  olla,  mutta  aina  vain  hullumman  hämä- 
riksi muuttuvat  minun  silmissäni  asiat  täällä  sisällä. 
Herra  majurista  tehtiin  isä  —  ja  nyt  isä  menee  naimisiin 
tyttärensä  kanssa! 

KAUPPANEUVOKSETAR 
(Huomaa  Jussin.)   Jussi,  sano  keittiöön,  että  tuovat 
tänne  lisää  kahvia  —  ja  leivoksia  —  ja  kaikkea  muuta 
hyvää!  Kutsu  sisäkkö  käymään  täällä! 

JUSSI 

Ymmärrän,  rouva  kauppaneuvoksetar  ( Itsekseen.) 

—  Sen  verran  kuin  järkiparkani  yleensä  enää  ymmärtää 
m/tään.  (Pois  perälle.) 

KAUPPANEUVOKSETAR 
(Majurille  ja  Annalle.)   No,  istuutukaamme  pöytään! 
Ja  nyt,  Anna,  minä  alan  kertoa  sinulle.  

Väliverho. 


Hän  nai  tyttärensä  —  3 

87.  Multa-aatelia.UI:  Maisteri  Pöllönkorpi.  3-näyt.  huvinäyt. 

Kaarle  Halme  (8  h.)  5:  — . 
89.  Suuntalan  häät.  1-näyt.  näyt.  F.  Viitanen  (10  h.)  6:  50. 


90.  Juhannustulilla.  Laulunsek.  kans.  pila,  Larin  Kyösti  (9  h.) 
7:—. 

91.  Täti  Malviina.  1-näytöks.  pila,  Nuutti  Vuoritsalo  (4  h.)  6:  — . 

92.  Viini.   Kuvaus  Unkarin  kansan  elämästä,  Gardonyi  Geza. 
Suom.  N.  E.  W.  (19  h.  )5:— . 

94.  Kahden  kesken,  Ludvig  Fulda.  1-näyt.  huvin.  (5  h.)  5: — . 

95.  Maailman  paras  mamma.    1-näyt.  huvinäyt.,   S.  Salamaa. 
(3  h.),  6:  50. 

96.  Kaunis  myllärin  leski.   1-näyt.  huvinäyt.,  S.  Salamaa.  (6  h.) 
10:  50. 

97.  Veri  on  vettä  sakeampi.  2-n.  näyt.,  Martti  Wuori.  (6  h.)  5: — . 

98.  Hiekkaa  silmiin.  2-näyt.  huvinäyt.,  Labiche.  Sov.  Eino  Mela. 
(10  h.)  5:—. 

99.  Salapoliisi.  1-näyt.  pila.  G.  Fischer-Ohman,  muk.  suom.  Simo 
Saarenpää.  (10  h.)  5:  — . 

101.  Turhaa  touhua.  1-näyt.  pila.  Suomeksi  mukaili  Simo  Saaren- 
pää. (4  h.)  5:  — . 

102.  Suuntalat  käräjissä.  1-n.  huvin.,  Frans  Viitanen  (8  h.)  5: — . 
104.  Multa-aatelia  IV:  Kirkkopatruuna.  3-näyt.  huvinäyt.,  kirj. 

Kaarle  Halme.  (3  h.)  5:  -. 
108.  Palvelusväkeä.  1-näyt.  huvinäyt.  R.  Benedixin  mukaan  suo- 
meksi suunnitteli  Lauri  Suonperä.  (7  h.)  5:  — . 

111.  Korpi  herää.  1-näyt.  näyt.,  Kaarle  Halme  (6  h.)  5: — . 

112.  Korpi  nousee.  1-näyt.  näyt.,  Kaarle  Halme.  (7  h.)  5: — . 

113.  Korpi  liikkuu.  1-näyt.  näyt,  Kaarle  Halme.  (7  h.)  5: — . 

114.  Onnellinen  aviomies,  3-näyt.  näyt.,  C.  A.  Görnerin  mukaan 
suomeksi  sovittanut  Lauri  Suonperä  (7  h.)  10:  — . 

115.  Riemujuhla.    1-näyt,  huvinäytelmä.  Kirj.  Anton  Tshehow, 
suom.  Reino  Silvanto  (4  h.)  5:  — . 

116.  Kaksi  morsianta.  1-näyt.  pila.  Kirjoittanut  Kaarlo  Hemmo 
(9  h.)  7:  -. 

118.  Tirisen  kosinta.  1-näyt.  pila.  Pasi  Jääskeläinen.  (2  h.)  3:  50. 

120.  Umpisolmu  eli  Asarias  Pölläsen  avioliitto.  3-näyt.  huvinäyt. 
kirj.  Martti  VVuori.  (7  h.)  12:  — . 

121.  Lemmen  leikkiä.    1-näyt.  huvin.  Sakari  Liekki  (2  h.)  7: — . 

122.  Isännät  ja  emännät.  3-näyt.  kansannäytelmä,  Hanna  Hämeen- 
niemi. (11  h.)  8:  — . 

123.  Suuntalat  sovussa.  1-n.  kans.  n.,  Frans  Viitanen  (12  h.)  6:  — . 

124.  Suuntalan  kylän  urheilijat.  1-näyt.  huvinäyt.  Frans  Viitanen. 
(8  h.)   8:  50. 


125.  Luonnonlapsia.  4-n.  huvinäyt.  Maiju  Lassila.  (16  h.)  10: — . 

126.  Nuori  mylläri.  4-näyt.  huvinäyt.  Maiju  Lassila.  (19  h.)  10:  — . 

127.  Taiteen  lumoissa  eli  »Elinan  surma»  Pöllölässä.  1-näyt.  Ilveily. 
Eero  Alpi.  (9  h.)  5:  — . 

128.  Kaksi  sulhasta.  1-näyt.  huvinäyt.  Heikki  Impola.  (9  h.)  6:50. 

129.  Kaarle  XII.  5-kuv.  näytelmä.  August  Strindberg.  Suom. 
Kaarle  Halme.  (18  h.)  10:  — . 

130.  Katumus  sovittaa.  1-näyt.  saaristolaiskuv.  Kyösti  Somero. 
(4  h.)  10:  — . 

131.  Lapveden  meteli.  5-näyt.  hist.  näyt.  (6  kuv.)  Martti  Wuori. 
(24  h.)  10:  — . 

132.  Vallan  per  illinen.  5-näyt.  murhenäyt.  (1 1  kuv.)  Martti  Wuori. 
(32  h.)  10:—. 

133.  Nahkapoikia  eli  Ylpeys  sen  teki.  4-näyt.  laulunsekainen  kan- 
sannäyt.  Martti  Wuori.  (16  h.)  10:  — .  Emil  Kaupin  säveltä- 
mät  nuotit.  10:  — . 

134.  Hyvät  todistukset.  3-n.  huvinäyt.  Suomeksi  sovittanut  Simo 
Saarenpää.  (11  h.)  8:  — . 

135.  Annikin  kosijat.  2-n.  huvinäyt.,  Arvo  Virvonen.  (7  h.)  8:  — . 

136.  Valtaset.  3-näytöksinen  näyt.,  kirj.  Arvid  Järnefelt  (8  h.)  10:—. 

137.  Vanhan-Suuntalan  sähkövalo.  1-näyt.  huvin.  Frans  Viitanen. 
(6  h.)  6:  — . 

138.  Laivan  kannella.  2-näyt.  laulunäytelmä.  Pasi  Jääskeläinen. 
(11  h.)  12:—. 

139.  Vihtahousu.  3-näyt.  huvinäyt.,  Eduard  Vilde,  suom.  Hilma 
Rantanen-Pylkkänen  (6  h.)  10:  — . 

142.  Nuottamiehiä.  2-näyt.  näyt.,  Kaarlo  Raula.  (8  h.)  5:  — . 

143.  Hirviherrat.  3-näyt.  huvin.,  Kl.  U.  Suomela.  (11  h.)  15:  — . 

144.  Juhana  Herttua.  5-näyt.  näyt.,  Jalmari  Hahl  (28  h.)  10:  — . 

145.  Voipula.  1-näyt.  huvin.,  Vilho  Malinen.  (12  h.)  5:  — . 

146.  Valoon,  vapauteen.  2-kuv.  n.,  Eino  I.  Parmanen.  (9  h.)  5: — . 

147.  Saaristolaisia.  1-näyt.  huvin.  Kyösti  Somero.  (6  h.)  7:  50. 

150.  Vaasan  poikia.  1-näyt.  laulunäytelmä.  Sävellykset  Conrad 
Greven  ja  Aarne  Sihvon  y.  m.  (7  h.)  5:  — . 

151.  Ne  jääkärit.  Kaksinäyt.  pila.  Kerttu  Kaskimaa.  (7  h.)  8: — • 

153.  Toppakahvia.  1-näyt.  huvin.  Pasi  Jääskeläinen.  (5  h.)  5:  — . 

154.  Uusi  pirtti.  4-näyt.  näytelmä.  Arvi  Järventaus.  (18  h.)  10: — . 

155.  Uudet  Lotat.  3-näyt.  huvin.  Kerttu  Kaskimaa.  (12  h.)  6:  — . 
157.  Uhri  juhla.  2-näyt.  muinaissuomal.  näyt.  Kerttu  Kaskimaa. 

(13  h.)  6:  — . 


158.  Maahengen  voima.  1-n.  kansannäyt.  J.  Kurikka.  (8  h.)  5: — . 

159.  Voiton  päivä.  1-näyt.  hist.  kuv.  Kyösti  Wilkuna.  (10  h.)  5:—. 

160.  Vala.  1-näyt.  hist.  kuvaelma.  Kyösti  Wilkuna.  (14  h.)  5:  — . 

161.  Kotiin.  1-näyt.  hist.  näyt.  Kyösti  Wilkuna.  (6  h.)  5:—. 

162.  Aamun  miehiä.  Hist.  kuvaelma.  Kyösti  Wilkuna.  (4  h.)  5:  — . 

163.  Abrahamin  koettelemus.  Kaksinäyt.  huvinäyt.   Eemeli  Jaa- 
kola. (6  h.)  7:  — . 

164.  Perintöjä  jakamassa.  3-n.  huvin.  Otto  Tuulos  (11  h.)  10: — . 

165.  Niilo  Skalm.  5-n.  murhen.   Kyösti  Wilkuna.  (14  h.)  20:—. 

166.  Anna  Hallman.  3-n.  perhekuv.  Kyösti  Wilkuna.  (5  h.)  15:  — . 

167.  Karjalaa  vapauttamassa.   2-näyt.  näytelmä  vapaussodasta. 
Ville  Akkanen.  (10  h.)  7:  — . 

168.  Suuntalan  Iisakin  hopeahäät.  1-näyt.  huvinäyt.  Frans  Viita- 
nen (7  h.)  7:  — . 

169.  Hallin  Janne.  3-näyt.  näytelmä.  Eero  Alpi.  (10  h.)  12:  — . 

170.  Emännätön  talo.  1-näyt.  kansann.,  Elli  Alatalo  (6  h.)  7:  50. 

171.  Luutnantti  täysihoitolaisena.    1-näytöksinen  huvin.  Sakari 
Veikanmaa  (5  h.)  10: — . 

172.  Maailmanmestarin  naimahommat.    3-näyt.  ilveily.    Kl.  U. 
Suomela  (9  h.)  18:  — . 

173.  Pekkalan    emäntä    näkee  unia.   3-näyt.  näytelmä.  Elli 
Tavastähti  (8  h.)  12:—. 


KUSTANNUSOSAKEYHTIÖ  KIRJA 

HELSINKI. 


KOTIMAISTA  KAUNOKIRJALLISUUTTA 


Qlinmahicia  lorronriniQ  Kirjoittanut  Osmo  Hsalo.  Muodos- 
OUUNIdldlold  iGgGllUUJdi  taa  toisen  sarjan  kansamme  satu- 
aartehistosta,  vapaasti  uudelleen  runoiltuna,  ja  sisältää  seuraavat 
legendat:  Nainen,  jolla  ei  ollut  varjoa;  Paholaisen  viikate;  Pitkän 
Pienan  synti;  Rikas  vouti  ja  paholainen;  Jeesus  ja  Pyhä  Pietari 
Suomessa.  Hienoja  aate-  ja  tunnelmarikkaita  kertomuksia.  Hinta 
nid.  25:  — ,  koruk.  35:  — . 

Suomen  kansan  eläinkirja,  tarina-ainehiston  pohjalla  kir- 
joittama todellinen  eläinromaani,  täynnä  Metsolan,  Ahtolan  ja  Ilmolan 
väen  lystillisiä  seikkailuja.  Muodostaa  omalaatuisensa  kulttuuri- 
eepoksen.  Nid.  28:—,  sid.  28:—,  koruk.  38:—.  »Harvoin  tapaa 
niin  luonnonraikasta  ja  humoristista  kirjaa  kuin  tämä  verraton  teos». 


Kolme  miestä  matkalla. 


Kertomus  Juhanin,  Tuomaan  ja 
Simeonin  pikaretkestä  pyramii- 
deille.  Kirj.  Osmo  lisalo.  Harvinaisen  hauska  ja  runsaasti  kuvi- 
tettu kertomus  kolmen  suomalaisen  seikkailurikkaasta  matkasta 
Balkanin  halki  Konstantinopoliin,  sieltä  Egyptiin  ja  sieltä  Italian 
ja  Ranskan  kautta  takaisin.  Nid.  40: — ,  sid.  50: — .  Saanut  aivan 
erinomaiset  arvostelut  ja  laajan  lukijakunnan.  Vain  pieni  osa  pai- 
noksesta enää  jäljellä. 

Onfn  Diijjnn  maa  Arvi  Järventauksen  arvokkaita  ja  mielen- 
udllrnllljull  lllddi  kiintoisia,  satuhohteisia  kuvaelmia  Lapin 
perukoilta,  Jäämeren  rannoilta.  Verrattu  Selma  Lagerlöfin  teoksiin. 
Valtion  palkitsema.    Hinta  koruk.  25: — . 


Nuoruuteni  muistelmia. 


Hilja   Kahilan   vaikuttava  yhteis- 
kunnallinen romaani.  »Kuohuvan 
ajanhengen  kirkas  ja  selkeä  tulos».    Hinta  nid.  12:  — ,  sid.  17:  — . 

